title: Komisjoni rakendusmäärus (EL) 2018/1278, 21. september 2018, millega kiidetakse heaks madala riskitasemega toimeaine Pasteuria nishizawae Pn1 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  24.9.2018

                  ET

                  Euroopa Liidu Teataja

                  L 239/4

         KOMISJONI RAKENDUSMÄÄRUS (EL) 2018/1278,
         21. september 2018,
         millega kiidetakse heaks madala riskitasemega toimeaine Pasteuria nishizawae Pn1 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 22 koostoimes artikli 13 lõikega 2,
         ning arvestades järgmist:

                     (1)

                     Äriühing Syngenta Crop Protection AG esitas 27. veebruaril 2015 vastavalt määruse (EÜ) nr 1107/2009 artikli 7 lõikele 1 Taanile taotluse toimeaine Pasteuria nishizawae Pn1 heakskiitmiseks.

                     (2)

                     Vastavalt kõnealuse määruse artikli 9 lõikele 3 teatas referentliikmesriik Taani 3. juulil 2015 taotlejale, teistele liikmesriikidele, komisjonile ja Euroopa Toiduohutusametile (edaspidi „amet“), et taotlus on vastuvõetav.

                     (3)

                     Nimetatud referentliikmesriik esitas 19. detsembril 2016 esialgse hindamisaruande komisjonile ja selle koopia ametile; hindamisaruandes hinnatakse kõnealuse toimeaine eeldatavat vastavust määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Amet järgis määruse (EÜ) nr 1107/2009 artikli 12 lõike 1 sätteid. Kooskõlas kõnealuse määruse artikli 12 lõikega 3 nõudis amet 23. mail 2017, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati ametile ajakohastatud esialgse hindamisaruandena 17. oktoobril 2017.

                     (5)

                     Amet esitas 11. jaanuaril 2018 taotlejale, liikmesriikidele ja komisjonile oma järeldused toimeaine Pasteuria nishizawae Pn1 eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele (2). Amet tegi oma järelduse üldsusele kättesaadavaks.

                     (6)

                     Komisjon esitas 11. märtsil 2018 alalisele taime-, looma-, toidu- ja söödakomiteele Pasteuria nishizawae Pn1 käsitleva läbivaatamisaruande ja määruse eelnõu Pasteuria nishizawae Pn1 heakskiitmise kohta.

                     (7)

                     Taotlejale anti võimalus esitada läbivaatamisaruande kohta märkusi.

                     (8)

                     Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane Pasteuria nishizawae Pn1 heaks kiita.

                     (9)

                     Peale selle leiab komisjon, et Pasteuria nishizawae Pn1 on vastavalt määruse (EÜ) nr 1107/2009 artiklile 22 madala riskitasemega toimeaine. Pasteuria nishizawae Pn1 ei ole probleemne aine ja vastab määruse (EÜ) nr 1107/2009 II lisa punktis 5 sätestatud tingimustele. Pasteuria nishizawae Pn1 on keskkonnas esineva mikroorganismi looduslik tüvi. Tegemist on tsüste moodustavate ümarusside obligatoorse parasiidiga. Pasteuria nishizawae Pn1 spoorid idanevad üksnes kokkupuutel tsüste moodustavate ümarussidega. Nakkavuse mis tahes muule organismile, sealhulgas inimestele ja pärsitud immuunsüsteemiga patsientidele võib välistada. Kuna kõnealune mikroorganism ei saa areneda väljaspool nimetatud obligatoorset peremeesorganismi, saab välistada selle resistentsuse inimtervishoius kasutatavates ravimites ja veterinaarravimites esinevate antimikroobikumide suhtes ning määruse (EÜ) nr 1107/2009 II lisa punktis 5.2.1 sätestatud kriteerium loetakse täidetuks.

                     (10)

                     Seepärast on asjakohane kiita Pasteuria nishizawae Pn1 heaks 15 aastaks.

                     (11)

                     Vastavalt määruse (EÜ) nr 1107/2009 artikli 13 lõikele 2 koostoimes nimetatud määruse artikliga 6 ning teaduse ja tehnika arengu arvessevõtmiseks on siiski vaja lisada teatavad üldtingimused, kuna Pasteuria nishizawae Pn1 on mikroorganism.

                     (12)

                     Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.

                     (13)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas määratletud toimeaine Pasteuria nishizawae Pn1 kiidetakse heaks vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. september 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  EFSA (Euroopa Toiduohutusamet), 2018. Conclusion on the peer review of the pesticide risk assessment of the active substance Pasteuria nishizawae Pn1 („Järeldused toimeaine Pasteuria nishizawae Pn1 pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2018; 16(1):5159. 19 lk, doi:10.2903/j.efsa.2018.5159.

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                        Tavanimetus, tunnuskoodid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                           Pasteuria nishizawae Pn1
                        Kultuuride kogu: ATCC Safe Deposit (SD-5833)
                        CIPACi nr:
                        puudub

                        Ei kohaldata

                        Minimaalne kontsentratsioon: 1 × 1011 spoori grammi kohta

                        14. oktoober 2018

                        14. oktoober 2033

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Pasteuria nishizawae Pn1 kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu käitlejate ja töötajate kaitsele ning võtma seejuures arvesse, et Pasteuria nishizawae Pn1 tuleb käsitada ülitundlikkust tekitada võiva ainena. Vajaduse korral hõlmavad kasutustingimused riskivähendusmeetmete võtmist.
                        Tootja tagab, et tootmisprotsessi käigus peetakse rangelt kinni keskkonnatingimustest ja tehakse kvaliteedikontrolli analüüsid.

               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.

            II LISA
            Rakendusmääruse (EL) nr 540/2011 lisa D osasse lisatakse järgmine kanne:

                           Tavanimetus, tunnuskoodid

                           IUPACi nimetus

                           Puhtus (1)

                           Heakskiitmise kuupäev

                           Heakskiidu aegumine

                           Erisätted

                           „13

                              Pasteuria nishizawae Pn1
                           Kultuuride kogu: ATCC Safe Deposit (SD-5833)
                           CIPACi nr:
                           puudub

                           Ei kohaldata

                           Minimaalne kontsentratsioon: 1 × 1011 spoori grammi kohta

                           14. oktoober 2018

                           14. oktoober 2033

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Pasteuria nishizawae Pn1 kohta koostatud läbivaatamisaruande järeldusi, eelkõige selle I ja II liidet.
                           Üldhindamisel peavad liikmesriigid pöörama erilist tähelepanu käitlejate ja töötajate kaitsele ning võtma seejuures arvesse, et Pasteuria nishizawae Pn1 tuleb käsitada ülitundlikkust tekitada võiva ainena. Vajaduse korral hõlmavad kasutustingimused riskivähendusmeetmete võtmist.
                           Tootja tagab, et tootmisprotsessi käigus peetakse rangelt kinni keskkonnatingimustest ja tehakse kvaliteedikontrolli analüüsid.“

               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2018/1584, 22. oktoober 2018, millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (EMPs kohaldatav tekst)

text:
                  23.10.2018

                  ET

                  Euroopa Liidu Teataja

                  L 264/1

         KOMISJONI RAKENDUSMÄÄRUS (EL) 2018/1584,
         22. oktoober 2018,
         millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 22 lõiget 1,
         ning arvestades järgmist:

                     (1)

                     Komisjoni määruse (EÜ) nr 889/2008 (2) artikli 25l lõike 3 punktiga b on lubatud kõnealuse määruse XIIIa lisa 7. jaos osutatud viburhännaklaste ja mageveekrevettide (Macrobrachium spp.) looduslikku sööta kaubakalakasvatuse etapis täiendada. Sööda täiendamine (eelkõige seoses kolesteroolitarbega) on kõnealuste krevettide jaoks edasikasvatusrajatises ja haudemajades nende varasematel eluetappidel olulise tähtsusega. Seepärast on vaja nende krevettide söödale lisada kolesterooli ka nende varasemates eluetappides.

                     (2)

                     Vastavalt määruse (EÜ) nr 889/2008 artikli 27 lõike 1 punktile f võib mahepõllumajandusliku toidu töötlemiseks kasutada mineraale (sh mikroelemente), vitamiine, aminohappeid ja mikrotoitaineid ainult ulatuses, mis vastab nende ainete õigusaktides sätestatud kasutusele toiduainetes. Vastavalt Euroopa Liidu Kohtu otsusele kohtuasjas C-137/13 (3) on kõnealuste ainete kasutamine mahepõllumajandusliku toidu töötlemiseks õigusaktides ette nähtud ainult juhul, kui liidu õiguse säte või liidu õigusega kooskõlas olev riigisisene õigusnorm näeb otseselt ette nimetatud ainete lisamise toiduainele, et seda toiduainet saaks turustada.

                     (3)

                     Euroopa Parlamendi ja nõukogu määruse (EL) 2018/848 (4) kohaselt võimaldatakse kasutada mineraale (sh mikroelemente), vitamiine, aminohappeid või mikrotoitaineid imiku mahepiimasegus ja jätkupiimasegus ning teraviljapõhistes töödeldud mahetoitudes ja imikutoitudes, kui nende kasutamine on lubatud asjakohaste liidu õigusaktidega. Selleks et vältida lünka imiku- ja väikelaste toidus kõnealuste ainete kasutamise praeguses tõlgenduses ja tagada kooskõla tulevaste mahepõllumajandust käsitlevate õigusaktidega, on asjakohane lubada nimetatud aineid imiku- ja väikelaste toitudes kasutada.

                     (4)

                     Komisjoni määruse (EÜ) nr 889/2008 artikliga 42 on lubatud kuni 31. detsembrini 2018 tuua teatavatel tingimustel mahepõllumajanduslikku kasvatusüksusesse kuni 18 nädala vanuseid mittemahepõllumajanduslikult kasvatatud ja munade tootmiseks mõeldud noorkanu, kui mahepõllumajanduslikult kasvatatud noorkanu ei ole saada.

                     (5)

                     Mahepõllumajanduslikult kasvatatud ja munade tootmiseks mõeldud noorkanu ei ole liidu turul olnud saada piisava kvaliteediga või piisavas koguses, et täita munakanade kasvatajate vajadusi. Selleks et anda rohkem aega munade tootmiseks mõeldud noorkanade mahepõllumajanduslikuks tootmiseks ja kehtestada selleks üksikasjalikud eeskirjad, tuleks kuni 18 nädala vanuste mittemahepõllumajanduslikult kasvatatud ja munade tootmiseks mõeldud noorkanade kasutamise erandlike tootmiseeskirjade kohaldamist pikendada kuni 31. detsembrini 2020.

                     (6)

                     Vastavalt määruse (EÜ) nr 889/2008 artiklile 43 on 2018. kalendriaastal mittemahepõllumajandusliku proteiinsööda maksimaalne lubatud osakaal 12-kuulisel ajavahemikul sigade ja kodulindude puhul 5 %.

                     (7)

                     Mahepõllumajanduslikku proteiinsööta ei ole liidu turul olnud saada piisava kvaliteediga või piisavas koguses, et rahuldada mahepõllumajandusettevõtetes kasvatatud sigade ja kodulindude toitainevajadusi. Valgurikaste taimede mahepõllumajanduslik tootmine ei suuda ikka veel nõudlust rahuldada. Seepärast on asjakohane kuni 31. detsembrini 2020 pikendada ajavahemikku, mil on lubatud kasutada piiratud koguses mittemahepõllumajanduslikku proteiinsööta.

                     (8)

                     Määruse (EÜ) nr 834/2007 artikli 30 lõikega 2 on ette nähtud teabe edastamine eeskirjade eiramise ja rikkumisjuhtude kohta, mis mõjutavad toote mahepõllumajanduslikku seisundit. Kogemustest ilmneb, et praegu kasutatavaid vahendeid teabe edastamiseks juhul, kui liikmesriik tuvastab sellest riigist pärit tootega seotud eeskirjade eiramisi ja rikkumisi, on vaja täiustada. Tõhususe ja tulemuslikkuse suurendamiseks tuleks sellist teavet edastada määruse (EÜ) nr 889/2008 artikli 94 lõikes 1 osutatud süsteemi kaudu.

                     (9)

                     Vastavalt määruse (EÜ) nr 834/2007 artikli 16 lõikes 3 sätestatud korrale on mitmed liikmesriigid esitanud teistele liikmesriikidele ja komisjonile toimikud teatavate ainete kohta, et lubada nende kasutamist ja kanda need määruse (EÜ) nr 889/2008 I, II ja VIIIa lisasse. Mahepõllumajandusliku tootmise tehnilise nõuande eksperdirühm (edaspidi „eksperdirühm“) ja komisjon vaatasid need toimikud läbi.

                     (10)

                     Oma soovitustes väetiste kohta (5) jõudis eksperdirühm muu hulgas järeldusele, et sellised ained nagu suhkruroost suhkru tootmisel tekkiv tööstuslik lubi ja ksüliit vastavad mahepõllumajandusliku tootmise eesmärkidele ja põhimõtetele. Seega tuleks need ained kanda määruse (EÜ) nr 889/2008 I lisasse.

                     (11)

                     Oma soovitustes taimekaitsevahendite kohta (6) jõudis eksperdirühm muu hulgas järeldusele, et sellised ained nagu Allium sativum (küüslauguekstrakt), COS-OGA, Salix spp. Cortex (pajukooreekstrakt) ja naatriumvesinikkarbonaat vastavad mahepõllumajandusliku tootmise eesmärkidele ja põhimõtetele. Seepärast tuleks need ained kanda määruse (EÜ) nr 889/2008 II lisasse.

                     (12)

                     Oma soovitustes selliste toodete ja ainete kohta, mida kasutatakse mahepõllumajanduslikes toodetes või lisatakse neile teatavates tootmisetappides, ning komisjoni määruse (EÜ) nr 606/2009 (7) I lisa A osa kohase töötlemisviisi kohta veinisektoris (8) jõudis eksperdirühm muu hulgas järeldusele, et sellised ained nagu kartulivalgud, pärmi proteiini ekstraktid ja „Aspergillus niger'ist saadud kitosaan“ selitamiseks (määruse (EÜ) nr 606/2009 I lisa A osa punkt 10), inaktiveeritud pärm, pärmi ja pärmikestade autolüsaadid lisamiseks (kõnealuse lisa punkt 15), pärmi mannoproteiinid ja Aspergillus niger'ist saadud kitosaan kasutuseks (kõnealuse lisa punktid 6, 35 ja 44) vastavad mahepõllumajandusliku tootmise eesmärkidele ja põhimõtetele. Seepärast tuleks need ained kanda määruse (EÜ) nr 889/2008 VIIIa lisasse.

                     (13)

                     Oma soovitustes puhastus- ja desinfitseerimistoodete kohta (9) jõudis eksperdirühm muu hulgas järeldusele, et naatriumhüdroksiid peaks olema kättesaadav ka mahepõllumajandusliku mesinduse jaoks.

                     (14)

                     Määrust (EÜ) nr 889/2008 tuleks seepärast vastavalt muuta.

                     (15)

                     Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EÜ) nr 889/2008 muudetakse järgmiselt.

                        1)

                        Artikli 25 lõige 1 asendatakse järgmisega:

                           „1.   Kärjeraamide, tarude ja kärgede puhastamiseks ja desinfitseerimiseks võib kasutada naatriumhüdroksiidi.
                           Kärjeraamide, tarude ja kärgede kaitsmiseks eelkõige kahjurite eest on lubatud kasutada ainult rodentitsiide (kasutamiseks ainult lõksudes) ja II lisas loetletud asjakohaseid tooteid.“;

                        2)

                        artikli 25l lõike 3 punkt b asendatakse järgmisega:

                                    „b)

                                    XIIIa lisa 7. jaos viidatud viburhännaklaste ja mageveekrevettide (Macrobrachium spp.) söödakogus võib sisaldada kuni 25 % ulatuses säästvast kalandusest pärit kalajahu ja kuni 10 % säästvast kalandusest pärit kalaõli. Kõnealuste krevettide koguseliste toitumisvajaduste rahuldamiseks võib nende söödale lisada mahepõllumajanduslikku kolesterooli. Kui mahepõllumajanduslikku kolesterooli ei ole saada, võib kasutada ka villast, karpidest või muudest allikatest saadud mittemahepõllumajanduslikku kolesterooli. Kõnealuste krevettide sööda kolesterooliga täiendamise võimalust kasutatakse nii kaubakalakasvatuse etapis kui ka varasematel eluetappidel edasikasvatusrajatistes ja haudemajades.“;

                        3)

                        artikli 27 lõike 1 punkt f asendatakse järgmisega:

                                    „f)

                                    mineraale (sh mikroelemente), vitamiine, aminohappeid ja mikrotoitaineid tingimusel, et:

                                                i)

                                                nende kasutamine tavatarbimiseks ette nähtud toidus on liidu õiguse kohaselt või liidu õigusega kooskõlas olevas liikmesriigi õiguses otseselt nõutav, millest tulenevalt ei ole kõnealust toitu võimalik üldse turule viia tavatarbimiseks ette nähtud toiduna, kui sellele ei ole lisatud neid mineraale, vitamiine, aminohappeid või mikrotoitaineid, või

                                                ii)

                                                tegemist on turule viidud toiduga, millel on eriomadused või mõju tervisele või toitumisele või seoses konkreetsete tarbijarühmade vajadustega:

                                                            —

                                                            toodetes, millele on osutatud Euroopa Parlamendi ja nõukogu määruse (EL) nr 609/2013 (*1) artikli 1 lõike 1 punktides a ja b, kui nende kasutamine on lubatud kõnealuse määrusega ja nimetatud määruse artikli 11 lõike 1 alusel asjaomaste toodete kohta vastu võetud õigusaktidega,

                                                            —

                                                            komisjoni direktiiviga 2006/125/EÜ (*2) reguleeritavates toodetes, kui nende kasutamine on nimetatud direktiivi kohaselt lubatud, või

                                                            —

                                                            komisjoni direktiiviga 2006/141/EÜ (*3) reguleeritavates toodetes, kui nende kasutamine on nimetatud direktiivi kohaselt lubatud.

                           (*1)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT L 181, 29.6.2013, lk 35)."

                           (*2)  Komisjoni 5. detsembri 2006. aasta direktiiv 2006/125/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta (ELT L 339, 6.12.2006, lk 16)."

                           (*3)  Komisjoni 22. detsembri 2006. aasta direktiiv 2006/141/EÜ imiku piimasegude ja jätkupiimasegude kohta ning millega muudetakse direktiivi 1999/21/EÜ (ELT L 401, 30.12.2006, lk 1).“;"

                        4)

                        artikli 42 punktis b asendatakse kuupäev „31. detsembrini 2018“ kuupäevaga „31. detsembrini 2020“;

                        5)

                        artikli 43 teine lõik asendatakse järgmisega:
                        „Mittemahepõllumajandusliku proteiinsööda maksimaalne lubatud osakaal 12-kuulisel ajavahemikul kõnealuste liikide puhul on 5 % 2018., 2019. ja 2020. kalendriaastal.“;

                        6)

                        artiklisse 92a lisatakse lõige 1a:

                           „1a.   Kui liikmesriik tuvastab käesoleva määruse kohaste eeskirjade eiramisi või rikkumisi seoses sellest liikmesriigist pärit tootega, mis kannab määruse (EÜ) nr 834/2007 IV jaotises ning käesoleva määruse III jaotises või XI lisas osutatud märgiseid, ning kui sellistel eeskirjade eiramistel või rikkumistel on mõju ühele või mitmele teisele liikmesriigile, teavitab ta sellest viivitamata asjaomast liikmesriiki või asjaomaseid liikmesriike, teisi liikmesriike ja komisjoni käesoleva määruse artikli 94 lõikes 1 osutatud süsteemi kaudu.“;

                        7)

                        I lisa asendatakse käesoleva määruse I lisas esitatud tekstiga;

                        8)

                        II lisa asendatakse käesoleva määruse II lisas esitatud tekstiga;

                        9)

                        VIIIa lisa asendatakse käesoleva määruse III lisas esitatud tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 189, 20.7.2007, lk 1.

            (2)  Komisjoni 5. septembri 2008. aasta määrus (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1).

            (3)  Euroopa Kohtu 5. novembri 2015. aasta otsus kohtuasjas C-137/13, ECLI:EU:C:2014:2335.

            (4)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).

            (5)  Lõpparuanne väetiste kohta (II) https://ec.europa.eu/agriculture/organic/eu-policy/expert-advice/documents/final-reports_en.

            (6)  Lõpparuanne taimekaitsevahendite kohta (III) https://ec.europa.eu/agriculture/organic/eu-policy/expert-advice/documents/final-reports_en.

            (7)  Komisjoni 10. juuli 2009. aasta määrus (EÜ) nr 606/2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega (ELT L 193, 24.7.2009, lk 1).

            (8)  Lõpparuanne veini kohta https://ec.europa.eu/agriculture/organic/eu-policy/expert-advice/documents/final-reports_en.

            (9)  Lõpparuanne puhastus- ja desinfitseerimistoodete kohta https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf

            I LISA
            „

                     I LISA

                        Artikli 3 lõikes 1 ja artikli 6d lõikes 2 osutatud väetised, mullaomaduste parandajad ja toitained

                        Märkused:

                                 A

                                 :

                                 lubatud vastavalt määrusele (EMÜ) nr 2092/91 ja üle kantud vastavalt määruse (EÜ) nr 834/2007 artikli 16 lõike 3 punktile c

                                 B

                                 :

                                 lubatud vastavalt määrusele (EÜ) nr 834/2007

                                 Luba

                                 Nimetus
                                 Liittooted või ainult järgmisi aineid sisaldavad tooted

                                 Kirjeldus, koostisele esitatavad nõuded, kasutustingimused

                                 A

                                 Laudasõnnik

                                 Virtsa ja taimse päritoluga ainete (allapanu) segust koosnev toode.
                                 Tööstuslikust tootmisest pärinev toode on keelatud.

                                 A

                                 Kuivatatud laudasõnnik ja kuivatatud linnusõnnik

                                 Tööstuslikust tootmisest pärinev toode on keelatud.

                                 A

                                 Kompostitud virts, k.a linnusõnnik ja laudasõnniku kompost

                                 Tööstuslikust tootmisest pärinev toode on keelatud.

                                 A

                                 Vedel virts

                                 Kasutamine pärast kontrollitud kääritamist ja/või asjakohast lahjendamist.
                                 Tööstuslikust tootmisest pärinev toode on keelatud.

                                 B

                                 Majapidamisjäätmete kompostitud või kääritatud segu

                                 Toode, mis on saadud tekkeallika järgi eraldatud majapidamisjäätmetest, mida on biogaasi tootmiseks kompostitud või anaeroobselt kääritatud.
                                 Ainult taimset ja loomset päritolu majapidamisjäätmed.
                                 Ainult juhul, kui need on toodetud liikmesriigi poolt aktsepteeritavas suletud ja järelevalvatavas kogumissüsteemis.
                                 Suurimad sisaldused milligrammides kuivaine kilogrammi kohta:
                                 kaadmium: 0,7; vask: 70; nikkel: 25; plii: 45; tsink: 200; elavhõbe: 0,4; kroom (kokku): 70; kroom (VI): ei ole tuvastatav

                                 A

                                 Turvas

                                 Kasutamiseks üksnes aianduses (köögiviljanduses, lillekasvatuses, puuviljeluses, puukoolis).

                                 A

                                 Seenekasvatuse jäätmed

                                 Substraadi algne koostis peab piirduma käesolevas lisas loetletud toodetega.

                                 A

                                 Putukate ja usside väljaheide (vermikompost)

                                 A

                                 Guaano

                                 A

                                 Taimsete ainete kompostitud või kääritatud segu

                                 Toode, mis on saadud tekkeallika järgi eraldatud majapidamisjäätmetest, mida on biogaasi tootmiseks kompostitud või anaeroobselt kääritatud.

                                 B

                                 Biogaasi käärimissaadused, mis sisaldavad koos käesolevas lisas loetletud taimse või loomse materjaliga käärinud loomseid kõrvalsaadusi

                                 3. kategooria loomsed kõrvalsaadused (sh metsloomade loomsed kõrvalsaadused) ja 2. kategooria seedetrakti sisu (2. ja 3. kategooria vastavalt Euroopa Parlamendi ja nõukogu määruse (EÜ) nr 1069/2009 (1) määratlusele) ei tohi pärineda tööstuslikust tootmisest.
                                 Menetlused peavad olema kooskõlas komisjoni määrusega (EL) nr 142/2011 (2).
                                 Ei kasutata taime söödavatel osadel

                                 B

                                 Järgmised loomsed saadused või kõrvalsaadused:

                                             verejahu

                                             kabja- ja sõrajahu

                                             sarvejahu

                                             kondijahu või želatiinisisalduseta kondijahu

                                             kalajahu

                                             lihajahu

                                             sule- ja karvajahu, jahvatatud karusnaha- ja nahatükid

                                             vill

                                             karusnahk (1)

                                             karvad

                                             piimatooted

                                             hüdrolüüsitud valgud (2)

                                             1)

                                             Maksimaalne kroom (VI) sisaldus milligrammides kuivaine kilogrammi kohta: ei ole tuvastatav

                                             2)

                                             Ei kasutata taime söödavatel osadel

                                 A

                                 Väetistena kasutatavad taimsed saadused ja kõrvalsaadused

                                 Näiteks õlikoogijahu, kakaoubade kestad, linnaseidud

                                 B

                                 Taimset päritolu hüdrolüüsitud valgud

                                 A

                                 Merevetikad ja merevetikatooted

                                 Ainult juhul, kui need on saadud otse:

                                             i)

                                             füüsikalisel töötlemisel, k.a dehüdraatimine, külmutamine ja jahvatamine

                                             ii)

                                             ekstraheerimisel vees või happe ja/või leelise lahuses

                                             iii)

                                             kääritamine

                                 A

                                 Saepuru ja puidulaastud

                                 Pärast langetamist keemiliselt töötlemata puu

                                 A

                                 Puukoorekompost

                                 Pärast langetamist keemiliselt töötlemata puu

                                 A

                                 Puutuhk

                                 Pärast langetamist keemiliselt töötlemata puu

                                 A

                                 Looduslik fosfaat

                                 Euroopa Parlamendi ja nõukogu määruse (EÜ) nr 2003/2003 (3) (väetiste kohta) I lisa A.2 osa punktis 7 määratletud toode.
                                 Sisaldab kuni 90 mg kaadmiumi 1 kg P205 kohta.

                                 A

                                 Alumiiniumisisaldusega kaltsiumfosfaat

                                 Määruse (EÜ) nr 2003/2003 I lisa A.2 osa punktis 6 määratletud toode.
                                 Sisaldab kuni 90 mg kaadmiumi 1 kg P205 kohta.
                                 Kasutamiseks üksnes leeliselisel pinnasel (pH > 7,5).

                                 A

                                 Toomasräbu

                                 Määruse (EÜ) nr 2003/2003 I lisa A.2 osa punktis 1 määratletud tooted.

                                 A

                                 Töötlemata kaaliumsool või kainiit

                                 Määruse (EÜ) nr 2003/2003 I lisa A.3 osa punktis 1 määratletud tooted.

                                 A

                                 Kaaliumsulfaat, mis võib sisaldada magneesiumsoola

                                 Toode, mis on saadud töötlemata kaaliumsoolast füüsilise ekstraheerimise teel, võib sisaldada ka magneesiumsooli.

                                 A

                                 Destilleerimisjääk ja destilleerimisekstrakt

                                 Välja arvatud ammooniumdestillaat.

                                 A

                                 Kaltsiumkarbonaat
                                 (kriit, mergel, jahvatatud lubjakivi, lubivetikatest lubiväetis, (maerl), fosfaatkriit)

                                 Ainult loodusliku päritoluga.

                                 A

                                 Magneesium- ja kaltsiumkarbonaat

                                 Ainult loodusliku päritoluga,
                                 nt magneesiumkriit, jahvatatud magneesium, lubjakivi.

                                 A

                                 Magneesiumsulfaat (kiseriit)

                                 Ainult loodusliku päritoluga.

                                 A

                                 Kaltsiumkloriidi lahus

                                 Õunapuulehtede töötlemiseks kaltsiumivaeguse puhul.

                                 A

                                 Kaltsiumsulfaat (kips)

                                 Määruse (EÜ) nr 2003/2003 I lisa D osa punktis 1 määratletud tooted.
                                 Ainult loodusliku päritoluga.

                                 A, B

                                 Suhkrutootmisel tekkiv tööstuslik lubi

                                 Suhkrupeedist ja suhkruroost suhkru tootmise kõrvalsaadus.

                                 A

                                 Vaakummeetodil soola tootmisel tekkiv tööstuslik lubi

                                 Mägedes leiduvatest soolajärvedest vaakummeetodil soola tootmise kõrvalprodukt.

                                 A

                                 Looduslik väävel

                                 Määruse (EÜ) nr 2003/2003 I lisa D.3 osas määratletud tooted.

                                 A

                                 Mikroelemendid

                                 Määruse (EÜ) nr 2003/2003 I lisa E osas loetletud anorgaanilised mikrotoitained.

                                 A

                                 Naatriumkloriid

                                 Ainult kivisool.

                                 A

                                 Kivijahu ja savid

                                 B

                                 Leonardiit (suure humiinhappesisaldusega orgaaniline sete)

                                 Ainult juhul, kui see on saadud kaevandamise kõrvalsaadusena

                                 B

                                 Ksüliit

                                 Ainult juhul, kui see on saadud kaevandamise kõrvalsaadusena (nt pruunsöe kaevandamise kõrvalsaadus)

                                 B

                                 Kitiin (koorikloomade kestadest saadud polüsahhariid)

                                 Ainult juhul, kui see on saadud nõukogu määruse (EÜ) nr 2371/2002 (4) artikli 3 punkti e kohaselt määratletud säästva kalapüügi teel või mahepõllumajandusliku vesiviljeluse teel

                                 B

                                 Mageveekogudest pärit orgaaniliselt rikas sete, mis on tekkinud hapnikuta tingimustes
                                 (nt sapropeel)

                                 Ainult mageveekogude majandamise kõrvalsaadusena või endistest mageveekogudest saadud orgaanilised setted
                                 Vajaduse korral peaks ekstraheerimine toimuma veekeskkonda kõige vähem kahjustaval viisil
                                 Ainult pestitsiididega, püsivate orgaaniliste saasteainetega ja bensiinilaadsete ainetega saastamata allikatest pärit setted
                                 Suurimad sisaldused milligrammides kuivaine kilogrammi kohta:
                                 kaadmium: 0,7; vask: 70; nikkel: 25; plii: 45; tsink: 200; elavhõbe: 0,4; kroom (kokku): 70; kroom (VI): ei ole tuvastatav

               “

               (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).

               (2)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).

               (3)  ELT L 304, 21.11.2003, lk 1.

               (4)  Nõukogu 20. detsembri 2002. aasta määrus (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (EÜT L 358, 31.12.2002, lk 59).

            II LISA
            „

                     II LISA

                        Pestitsiidid – artikli 5 lõikes 1 osutatud taimekaitsevahendid

                     Kõik käesolevas lisas loetletud ained peavad vastama vähemalt rakendusmääruse (EL) nr 540/2011 (1) lisas esitatud kasutustingimustele. Mahepõllumajandusliku tootmise suhtes kohaldatavad rangemad kasutustingimused on täpsustatud iga tabeli teises veerus.
                     1.   Taimse või loomse päritoluga ained

                                 Nimetus

                                 Kirjeldus, koostisele esitatavad nõuded, kasutustingimused

                                    Allium sativum (küüslauguekstrakt)

                                 Asadiraktiin, ekstraheeritud Azadirachta indica'st (sirelmeelia)

                                 Põhiained (sh letsitiinid, sahharoos, fruktoos, äädikas, vadak, kitosaanvesinikkloriid (2) ja Equisetum arvense jne)

                                 Ainult määruse (EÜ) nr 1107/2009 (3) artiklis 23 määratletud põhiained, mis on hõlmatud määruse (EÜ) nr 178/2002 artiklis 2 esitatud „toidu“ määratlusega ning mis on taimse või loomse päritoluga.
                                 Ained, mida ei kasutata herbitsiididena, vaid üksnes kahjuri- ja haigustõrjeks.

                                 Mesilasvaha

                                 Ainult lõikehaavade peitsimise vahendina/haava kaitsva vahendina

                                 COS-OGA

                                 Hüdrolüüsitud valgud, v.a želatiin

                                 Laminariin

                                 Vetikaid tuleb kasvatada mahepõllumajanduslikult kooskõlas artikliga 6d või koristada säästvalt kooskõlas artikliga 6c.

                                 Feromoonid

                                 Ainult lõksudes ja püünistes.

                                 Taimeõlid

                                 Lubatud kõik kasutusviisid, välja arvatud herbitsiididena.

                                 Püretriinid, ekstraheeritud Chrysanthemum cinerariaefolium'ist

                                 Püretroidid (ainult deltametriin või lambdatsühalotriin)

                                 Ainult lõksudes koos spetsiifiliste atraktantidega; ainult Batrocera oleae ja Ceratitis capitata Wiedemann'i tõrjeks

                                 Kvassia, ekstraheeritud Quassia amara'st

                                 Ainult insektitsiidi, repellendina

                                 Lõhna abil toimivad taimse või loomse päritoluga repellendid/lambarasv

                                 Ainult taime mittesöödavatel osadel ja juhul, kui taimset materjali ei söödeta lammastele või kitsedele.

                                    Salix spp. Cortex (ehk pajukoore ekstrakt)

                           2.   Mikroorganismid või mikroorganismide toodetud ained

                                 Nimetus

                                 Kirjeldus, koostisele esitatavad nõuded, kasutustingimused

                                 Mikroorganismid

                                 Mitte GMOdest pärit

                                 Spinosaad

                           3.   Muud kui 1. ja 2. osas loetletud ained

                                 Nimetus

                                 Kirjeldus, koostisele esitatavad nõuded, kasutustingimused või -piirangud

                                 Alumiiniumsilikaat (kaoliin)

                                 Kaltsiumhüdroksiid

                                 Fungitsiidina kasutades ainult viljapuudel, kaasa arvatud puukoolid, Nectria galligena tõrjeks.

                                 Süsinikdioksiid

                                 Vaseühendid järgmisel kujul: vaskhüdroksiid, vaskoksükloriid, vaskoksiid, bordoo vedelik ja kolmealuseline vasksulfaat

                                 Kuni 6 kg vaske hektari kohta aastas.
                                 Mitmeaastaste taimede puhul võivad liikmesriigid erandina eelmisest lõigust sätestada, et vase 6 kg piirmäära võib vastaval aastal ületada, kui sellest ja eelnevast neljast aastast koosneva 5-aastase perioodi jooksul tegelikult kasutatud keskmine kogus ei ületa 6 kg.

                                 Diammooniumfosfaat

                                 Ainult aktraktandina lõksudes

                                 Etüleen

                                 Lubatud kasutada ainult sisetingimustes taimekasvuregulaatorina. Lubasid tohib anda ainult professionaalsetele kasutajatele.

                                 Rasvhapped

                                 Lubatud kõik kasutusviisid, välja arvatud herbitsiididena.

                                 Raud (III) ortofosfaat

                                 Kasvatatavate taimede vahele maapinnalt laotatavad preparaadid

                                 Kiiselguur (diatomiit)

                                 Lubiväävel (kaltsiumpolüsulfiid)

                                 Parafiinõli

                                 Kaaliumvesinikkarbonaat ja naatriumvesinikkarbonaat (e kaaliumbikarbonaat/naatriumbikarbonaat)

                                 Kvartsliiv

                                 Väävel

               “

               (1)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

               (2)  Saadud säästva kalapüügi teel või mahepõllumajandusliku vesiviljeluse teel

               (3)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise kohta (ELT L 309, 24.11.2009, lk 1).

            III LISA
            „

                     VIIIa LISA

                        Tooted ja ained, mida on lubatud artiklis 29c osutatud veinisektori mahetoodete puhul kasutada või osutatud toodetele lisada

                                 Töötlemise tüüp vastavalt määruse (EÜ) nr 606/2009 I lisa A osale

                                 Toote või aine nimetus

                                 Eritingimused, piirangud vastavalt määrustes (EÜ) nr 1234/2007 ja (EÜ) nr 606/2009 esitatud piiridele ja tingimustele

                                 Punkt 1: õhutamine või gaasilise hapnikuga küllastamine

                                             —

                                             õhk

                                             —

                                             gaasiline hapnik

                                 Punkt 3: tsentrifuugimine ja filtrimine

                                             —

                                             perliit

                                             —

                                             tselluloos

                                             —

                                             kobediatomiit

                                 üksnes filtrimisel inertse abiainena

                                 Punkt 4: kasutamine selleks, et luua inertne atmosfäär ja töödelda toodet õhust eraldatult

                                             —

                                             lämmastik

                                             —

                                             süsinikdioksiid

                                             —

                                             argoon

                                 Punktid 5, 15 ja 21: kasutamine

                                             —

                                             pärmseened (1)

                                 Punkt 6: kasutamine

                                             —

                                             diammooniumfosfaat

                                             —

                                             Tiamiinvesinikkloriid

                                             —

                                             inaktiveeritud pärm, pärmi ja pärmikestade autolüsaadid

                                 Punkt 7: kasutamine

                                             —

                                             vääveldioksiid

                                             —

                                             kaaliumbisulfit või kaaliummetabisulfit

                                             a)

                                             vääveldioksiidisisaldus ei ületa määruse (EÜ) nr 606/2009 I lisa B osa A alaosa punkti 1 alapunkti a kohaselt 100 milligrammi sellise punase veini ühes liitris, mille jääksuhkru tase on alla 2 grammi liitri kohta;

                                             b)

                                             vääveldioksiidisisaldus ei ületa määruse (EÜ) nr 606/2009 I lisa B osa A alaosa punkti 1 alapunkti b kohaselt 150 milligrammi sellise valge ja roosa veini ühes liitris, mille jääksuhkru tase on alla 2 grammi liitri kohta;

                                             c)

                                             kõigi muude veinide puhul vähendatakse määruse (EÜ) nr 606/2009 I lisa B osa kohast, alates 1. augustist 2010 kohaldatavat vääveldioksiidisisalduse ülempiiri 30 milligrammi võrra liitri kohta.

                                 Punkt 9: kasutamine

                                             —

                                             veinivalmistuses kasutatav süsi

                                 Punkt 10: selitamine

                                             —

                                             toiduželatiin (2)

                                             —

                                             nisust või hernest saadud taimne valk (2)

                                             —

                                             kalaliim (2)

                                             —

                                             ovoalbumiin (2)

                                             —

                                             tanniinid (2)

                                             —

                                             kartulivalgud (2)

                                             —

                                             pärmi proteiini ekstraktid (2)

                                             —

                                             kaseiin

                                             —

                                                Aspergillus niger'ist saadud kitosaan

                                             —

                                             kaaliumkaseinaat

                                             —

                                             ränidioksiid

                                             —

                                             bentoniit

                                             —

                                             pektolüütilised ensüümid

                                 Punkt 12: kasutamine hapestamiseks

                                             —

                                             piimhape

                                             —

                                             L(+)-viinhape

                                 Punkt 13: kasutamine hapetustamiseks

                                             —

                                             L(+)-viinhape

                                             —

                                             kaltsiumkarbonaat

                                             —

                                             neutraalne kaaliumtartraat

                                             —

                                             kaaliumvesinikkarbonaat

                                 Punkt 14: lisamine

                                             —

                                             Süüria männi vaik

                                 Punkt 17: kasutamine

                                             —

                                             piimhappebakterid

                                 Punkt 19: lisamine

                                             —

                                             L-askorbiinhape

                                 Punkt 22: barboteerimine

                                             —

                                             lämmastik

                                 Punkt 23: lisamine

                                             —

                                             süsinikdioksiid

                                 Punkt 24: lisamine veini stabiliseerimiseks

                                             —

                                             sidrunhape

                                 Punkt 25: lisamine

                                             —

                                             tanniinid (2)

                                 Punkt 27: lisamine

                                             —

                                             metaviinhape

                                 Punkt 28: kasutamine

                                             —

                                             kummiaraabik (2)

                                 Punkt 30: kasutamine

                                             —

                                             kaaliumbitartraat

                                 Punkt 31: kasutamine

                                             —

                                             vask(II)tsitraat

                                 Punkt 31: kasutamine

                                             —

                                             vasksulfaat

                                 Punkt 35: kasutamine

                                             —

                                             pärmi mannoproteiinid

                                 Punkt 38: kasutamine

                                             —

                                             tammelaastud

                                 Punkt 39: kasutamine

                                             —

                                             kaaliumalginaat

                                 Punkt 44: kasutamine

                                             —

                                                Aspergillus niger'ist saadud kitosaan

                                 Punkt 51: kasutamine

                                             —

                                             inaktiveeritud pärm

                                 Töötlemise tüüp vastavalt määruse (EÜ) nr 606/2009 III lisa punkti A alapunkti 2 alapunktile b

                                             —

                                             kaltsiumsulfaat

                                 üksnes vino generoso või vino generoso de licor'i puhul

               “

               (1)  Üksikute pärmitüvede puhul: saadud mahepõllumajanduslikust toorainest, kui võimalik.

               (2)  Saadud mahepõllumajanduslikust toorainest, kui võimalik.


title: Komisjoni rakendusmäärus (EL) 2018/1585, 22. oktoober 2018, millega kehtestatakse erand nõukogu määrusest (EÜ) nr 1967/2006 seoses Horvaatia territoriaalvetes kasutatavate seinnootade miinimumkaugusega rannikust ja vee miinimumsügavusega nende kasutamisel

text:
                  23.10.2018

                  ET

                  Euroopa Liidu Teataja

                  L 264/13

         KOMISJONI RAKENDUSMÄÄRUS (EL) 2018/1585,
         22. oktoober 2018,
         millega kehtestatakse erand nõukogu määrusest (EÜ) nr 1967/2006 seoses Horvaatia territoriaalvetes kasutatavate seinnootade miinimumkaugusega rannikust ja vee miinimumsügavusega nende kasutamisel
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 21. detsembri 2006. aasta määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid, (1) eriti selle artikli 13 lõiget 5,
         ning arvestades järgmist:

                     (1)

                     Määruse (EÜ) nr 1967/2006 artikli 13 lõike 3 kohaselt on keelatud seinnootade kasutamine kaldast kuni 300 meetri kaugusel või kuni 50 meetrit samasügavusjoonest madalamal, kui selline sügavus asub kaldale lähemal.

                     (2)

                     Liikmesriigi taotluse korral võib komisjon teha määruse (EÜ) nr 1967/2006 artikli 13 lõikest 3 erandi, sel juhul peavad olema täidetud teatavad artikli 13 lõigetes 5 ja 9 sätestatud tingimused.

                     (3)

                     20. juunil 2016 sai komisjon Horvaatialt taotluse, milles paluti teha erand kõnealuse määruse artikli 13 lõike 3 kohaldamisest seoses traditsioonilise seinnooda „ciplarica“ kasutamisega kefaallaste (Mugilidae) püügiks, traditsioonilise seinnooda „palamidara“ kasutamisega pelamiidi (Sarda sarda) püügiks, kuul-makrelltuuni (Auxis rochei), atlandi väiketuuni (Euthynnus alletteratus) ja merevaik-seriooli (Seriola dumerili) püügiks, traditsioonilise seinnooda „oližnica“ kasutamisega liivatindi (Atherina boyeri) püügiks ning traditsioonilise seinnooda „igličara“ kasutamisega hariliku tuulehaugi (Belone belone) püügiks Horvaatia territoriaalvetes.

                     (4)

                     Taotlus puudutab Horvaatias juba lubatud püügitegevust ning hõlmab laevu ja püügivahendeid, millega on kala püütud üle viie aasta ning mida kasutatakse vastavalt majandamiskavale, mida Horvaatia rakendab vastavalt määruse (EÜ) nr 1967/2006 artikli 19 lõikele 2 ministri 30. märtsi 2018. aasta käskkirja (2) alusel (edaspidi „Horvaatia majandamiskava“).

                     (5)

                     Kalanduse teadus-, tehnika- ja majanduskomitee (STECF) hindas Horvaatia eranditaotlust ja sellega seotud majandamiskava 2016. aasta aprillis, 2016. aasta juulis, 2016. aasta oktoobris ja 2017. aasta märtsis ning rõhutas, et vaja on selgitada kasutatavaid püügivahendeid, kaaspüüki ja seiret käsitlevaid ning teaduslikke andmeid. Horvaatia esitas komisjonile piisavad selgitused ja vaatas neile vastavalt läbi oma majandamiskava, kuhu ta lisas kontrolli-, laevastiku haldamise, andmekogumise ja seiremeetmeid.

                     (6)

                     Horvaatia taotletud erand vastab määruse (EÜ) nr 1967/2006 artikli 13 lõigetes 5 ja 9 sätestatud tingimustele.

                     (7)

                     Täpsemalt on kõnealusele merepiirkonnale omased teatavad geograafilised takistused, kuna Horvaatia morfoloogiline struktuur eristub pika rannajoone ja paljude saarte poolest ning püütavaid liike esineb kohati ja vaid teatavates rannikuala kohtades ja piirkondades ning üksnes sügavuses, mis jääb alla 50 meetri. Seega on püügiala piiratud.

                     (8)

                     Kala ei ole võimalik püüda muude vahenditega, kuna vaid seinnoodad on seda liiki püügiks vajalike tehniliste omadustega.

                     (9)

                     Lisaks ei mõjuta püük merekeskkonda märkimisväärselt, kuna seinnoodad kujutavad endast väga selektiivseid püügivahendeid, need ei puuduta merepõhja ning neid ei saa kasutada Posidonia oceanica kasvukohtade kohal.

                     (10)

                     Taotlus on esitatud 52 laeva kohta. Horvaatia taotleb seega erandit piiratud arvule (võrreldes seinnoodalaevade suure tegevuspiirkonnaga) laevadele, mis moodustavad umbes 1 % tervest Horvaatia kalalaevastikust ja mille kogumahutavus on 16 825,84 tonni.

                     (11)

                     Kõnealused laevad on lisatud nimekirja, mis on edastatud komisjonile vastavalt määruse (EÜ) nr 1967/2006 artikli 13 lõikele 9.

                     (12)

                     Horvaatia majandamiskavas on sätestatud kõik asjakohased kalandusalased mõisted ja selle kavaga tagatakse, et kooskõlas määruse (EÜ) nr 1967/2006 artikli 13 lõikega 9 tulevikus püügikoormust ei suurendata, sest püügiload väljastatakse vaid 52 konkreetsele laevale, kellel on juba lubatud Horvaatias kala püüda. Sellega seoses märgitakse, et Horvaatia majandamiskava ja ministri käskkirja kohaselt on traditsioonilise seinnooda „oližnica“ kasutamine lubatud üksnes püügipiirkonnas, mis jääb Cape Lako ja Cape Crna Punta vahele ning püügi alapiirkondades E4 ja F2, samas kui traditsiooniliste seinnootade „ciplarica“, „palamidara“, „igličara“ ja „oližnica“ püügipiirkonnad ei hõlma rahvusparkidena ja eriliste elupaikadena käsitatavaid alasid, kus püük on rangelt keelatud, nagu näiteks Cape St Peterist kagusse jääv ala.

                     (13)

                     Asjaomane püük vastab määruse (EÜ) nr 1967/2006 artikli 4 nõuetele, millega on keelatud püük kõnealuste kasvukohtade kohal. Nootasid haalatakse tõepoolest vees, ilma et need puudutaks merepõhja.

                     (14)

                     Määruse (EÜ) nr 1967/2006 artikli 8 lõike 1 punktis h sätestatud nõudeid ei kohaldata, sest need on seotud traaleritega.

                     (15)

                     Seoses nõudega järgida artikli 9 lõiget 3, millega kehtestatakse võrgusilma minimaalne suurus, märgib komisjon, et määruse (EÜ) nr 1967/2006 artikli 9 lõike 7 kohaselt ei saa seda erandit seinnootade suhtes kohaldada. Komisjon märgib, et Horvaatia ei ole oma majanduskavas nende sätete kohaldamise osas erandit lubanud.

                     (16)

                     Asjaomane püük toimub rannikule väga lähedal ega häiri seepärast muude laevade tegevust.

                     (17)

                     Horvaatia majandamiskavaga tagatakse, et määruse (EÜ) nr 1967/2006 III lisas nimetatud liikide püük on minimaalne, sest sihtliikideks on kefaallased (Mugilidae), pelamiid (Sarda sarda), kuul-makrelltuun (Auxis rochei), atlandi väiketuun (Euthynnus alletteratus), merevaik-seriool (Seriola dumerili), liivatint (Atherina boyeri) ja harilik tuulehaug (Belone belone), keda ei ole määruse (EÜ) nr 1967/2006 III lisas nimetatud.

                     (18)

                     Püük on väga selektiivne ja eesmärk ei ole püüda peajalgseid.

                     (19)

                     Majandamiskava hõlmab kalapüügi seire meetmeid, täites seega nõukogu määruse (EÜ) nr 1224/2009 (3) artiklis 14 sätestatud tingimused.

                     (20)

                     Horvaatia majandamiskava hõlmab kalapüügi seire meetmeid, nagu on ette nähtud määruse (EÜ) nr 1967/2006 artikli 13 lõike 9 kolmanda lõiguga.

                     (21)

                     Seega tuleks taotletud erandit lubada.

                     (22)

                     Horvaatia peaks esitama komisjonile regulaarsed aruanded kooskõlas Horvaatia majandamiskavas kehtestatud seirekavaga.

                     (23)

                     Erandi kehtivusaja piiramine tagab võimaluse võtta viivitamata parandavaid majandamismeetmeid juhul, kui komisjonile esitatav aruanne näitab püütava liigi kehva kaitsestaatust; samuti võimaldab piiratud kehtivusaeg koguda paremaid teadusandmeid majandamiskava täiustamiseks.

                     (24)

                     Käesoleva määrusega ette nähtud meetmed on kooskõlas kalanduse ja vesiviljeluse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Erand

               1.   Määruse (EÜ) nr 1967/2006 artikli 13 lõike 3 esimest lõiku ei kohaldata Horvaatia territoriaalvetes juhul, kui:

                           a)

                           seinnoodaga „ciplarica“ püütakse kefaallasi (Mugilidae);

                           b)

                           seinnoodaga „palamidara“ püütakse pelamiidi (Sarda sarda), kuul-makrelltuuni (Auxis rochei), atlandi väiketuuni (Euthynnus alletteratus) ja merevaik-seriooli (Seriola dumerili);

                           c)

                           seinnoodaga „oližnica“ püütakse liivatinti (Atherina boyeri) ja

                           d)

                           seinnoodaga „igličara“ püütakse harilikku tuulehaugi (Belone belone).

               2.   Lõikes 1 osutatud seinnootasid kasutavad laevad:

                           a)

                           millel on registreerimisnumber, mis on sätestatud Horvaatia majandamiskavas, mille Horvaatia võttis vastu vastavalt määruse (EÜ) nr 1967/2006 artiklile 19;

                           b)

                           millega on kala püütud üle viie aasta ja mille puhul tulevikus ei suurendata varem kasutatud püügikoormust ning

                           c)

                           millel on püügiluba ja mis tegutseb Horvaatia majandamiskava alusel.

            Artikkel 2
            Seirekava ja aruanne
            Horvaatia esitab komisjonile kolme aasta jooksul alates käesoleva määruse jõustumisest aruande, mis on koostatud vastavalt Horvaatia majandamiskavas kehtestatud seirekavale.

            Artikkel 3
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 26. oktoobrist 2018 kuni 26. oktoobrini 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. oktoober 2018

                  Komisjoni nimel

                  president

               Jean-Claude JUNCKER

            (1)  ELT L 36, 8.2.2007, lk 6.

            (2)  Pravilnik o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, Narodne Novine (OJ 30/2018), muudetud dokumendiga Pravilnik o izmjenama Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom (OJ 49/2018) ja dokumendiga Pravilnik o izmjenama i dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom (OJ 62/2018).

            (3)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).


title: Komisjoni rakendusmäärus (EL) 2018/1660, 7. november 2018, millega kehtestatakse eritingimused teatava mitteloomse toidu impordile teatavatest kolmandatest riikidest pestitsiidijääkidega saastatuse riski tõttu, muudetakse määrust (EÜ) nr 669/2009 ja tunnistatakse kehtetuks rakendusmäärus (EL) nr 885/2014 (EMPs kohaldatav tekst)

text:
                  8.11.2018

                  ET

                  Euroopa Liidu Teataja

                  L 278/7

         KOMISJONI RAKENDUSMÄÄRUS (EL) 2018/1660,
         7. november 2018,
         millega kehtestatakse eritingimused teatava mitteloomse toidu impordile teatavatest kolmandatest riikidest pestitsiidijääkidega saastatuse riski tõttu, muudetakse määrust (EÜ) nr 669/2009 ja tunnistatakse kehtetuks rakendusmäärus (EL) nr 885/2014
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b alapunkti ii,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 15 lõiget 5,
         ning arvestades järgmist:

                     (1)

                     Määruse (EÜ) nr 178/2002 artikliga 53 on ette nähtud võimalus, et liit võtab rahvatervise, loomade tervise või keskkonna kaitseks asjakohaseid erakorralisi meetmeid seoses kolmandast riigist imporditud toidu või söödaga, kui on selge, et asjaomane toit või sööt kujutab tõenäoliselt tõsist ohtu inimeste või loomade tervisele ja sellist ohtu ei saa rahuldavalt ohjata asjaomaste liikmesriikide võetavate meetmete abil. Sellised liidu erakorralised meetmed võivad seisneda asjaomaste toodete impordile eritingimuste kohaldamises.

                     (2)

                     Komisjoni määrusega (EÜ) nr 669/2009 (3) on ette nähtud kõrgendatud rangusastmega ametlik kontroll kõnealuse määruse I lisas loetletud mitteloomse sööda ja toidu importimisel. Türgist pärit viinamarjalehed ja Vietnamist pärit pitaiad (draakoniviljad) on kantud kõnealusesse lisasse ning seepärast kohaldatakse nende suhtes kõrgendatud rangusastmega ametlikku kontrolli.

                     (3)

                     Määruse (EÜ) nr 669/2009 raames liikmesriikide tehtud ametlike kontrollide tulemustest, määrusega (EÜ) nr 178/2002 loodud toidu- ja söödaalase kiirhoiatussüsteemi kaudu laekunud teadetel põhinevatest andmetest, komisjoni auditiaruannetest, kolmandate riikide esitatud aruannetest ning komisjoni, liikmesriikide ja Euroopa Toiduohutusameti vahelisest teabevahetusest nähtub, et Türgist pärit viinamarjalehed ei vasta sageli ja pidevalt Euroopa Parlamendi ja nõukogu määruses (EÜ) nr 396/2005 (4) sätestatud pestitsiidijääkide piirnorme käsitlevatele nõuetele. Seega ei ole täheldatud olukorra paranemist ka pärast liidu piiridel tehtava kontrolli sagenemist.

                     (4)

                     Määruse (EÜ) nr 669/2009 raames liikmesriikide tehtud ametlike kontrollide tulemustest nähtub, et Vietnamist pärit pitaiad (draakoniviljad) ei vasta sageli määruses (EÜ) nr 396/2005 sätestatud pestitsiidijääkide piirnorme käsitlevatele nõuetele. Peale selle tuvastati auditi käigus, mille komisjon tegi 2017. aasta märtsis Vietnamis eesmärgiga hinnata Euroopa Liitu eksportimiseks ette nähtud taimses toidus pestitsiidide esinemise kontrollimist, et seal puudub liitu eksporditavas toidus pestitsiidide esinemise ametliku tõhusa kontrollimise süsteem ja et ametiasutused ei suuda tagada Vietnami toodete vastavust pestitsiidijääkide piirnorme käsitlevatele nõuetele.

                     (5)

                     Sellega on tõendatud, et viinamarjalehtede importimine Türgist ja pitaiade (draakoniviljade) importimine Vietnamist kujutab tõenäoliselt tõsist ohtu tervisele ja et seda ohtu ei ole võimalik praegu kehtivate meetmetega rahuldavalt ohjata. Seepärast on vaja kehtestada eritingimused Türgist pärit viinamarjalehtede ja Vietnamist pärit pitaiade (draakoniviljade) impordile.

                     (6)

                     Praegu kohaldatakse komisjoni rakendusmääruses (EL) nr 885/2014 (5) sätestatud eritingimusi Indiast pärit karrilehtede impordile. Toidu- ja söödaalase kiirhoiatussüsteemi kaudu laekunud teadetel põhinevatest andmetest ja määruse (EL) nr 885/2014 raames liikmesriikide tehtud ametlike kontrollide tulemustest lähtuvalt tuleks jätkata selle toote impordile kehtestatud eritingimuste kohaldamist.

                     (7)

                     Seepärast on asjakohane nõuda Indiast pärit karrilehtede, Türgist pärit viinamarjalehtede ja Vietnamist pärit pitaiade (draakoniviljade) liitu eksportimise eelset ametlikku kontrollimist, sealhulgas proovide võtmist ja analüüsimist, et tagada nende toodete vastavus asjaomastele õiguslikele nõuetele. Kõikide kõnealuste toodete saadetistega peaks kaasas olema terviseohutuse sertifikaat, milles kinnitatakse, et toodetest on võetud proove kooskõlas komisjoni direktiiviga 2002/63/EÜ (6).

                     (8)

                     Et tagada importimisel tehtava kontrolli tõhus korraldus ja teatav ühtsus liidu tasandil seoses pestitsiidijääkide esinemise tuvastamisega Indiast pärit karrilehtedes, Türgist pärit viinamarjalehtedes ja Vietnamist pärit pitaiades (draakoniviljades) või nende toodete pinnal, on asjakohane näha käesoleva määrusega ette kontrollikord, mis on vähemalt samaväärne määruses (EÜ) nr 669/2009 sätestatud kontrollikorraga.

                     (9)

                     Et võtta arvesse dokumendinõuetele mittevastavuse konkreetset iseloomu, on asjakohane sätestada eeskirjad võetavate meetmete kohta juhtudel, kus saadetisega ei ole kaasas ei proovide võtmise ja analüüsimise tulemusi ega terviseohutuse sertifikaati või kus asjaomased tulemused või asjaomane terviseohutuse sertifikaat ei vasta käesolevas määruses sätestatud nõuetele.

                     (10)

                     Vastavalt määrusele (EÜ) nr 882/2004 peavad pädevad asutused teavitama komisjoni ja teisi liikmesriike saadetise tagasilükkamisest piiril. Seoses pestitsiididega on asjakohane selgitada, et kui pädev asutus lükkab tagasi saadetise, mis sisaldab käesolevas määruses loetletud toitu, tuleks määruses (EÜ) nr 396/2005 sätestatud jääkide piirnormile mittevastavusest tingitud tagasilükkamisest teatada olenemata sellest, kas jääkide sisaldus ületab akuutset standarddoosi või mitte.

                     (11)

                     Käesoleva määrusega hõlmatud kaupadega seotud pideva riskihindamise jaoks andmete kogumiseks ja vajaduse korral olemasolevate meetmete kohandamiseks on asjakohane nõuda, et liikmesriigid esitaksid komisjonile kaks korda aastas aruande käesoleva määruse alusel tehtud ametlike kontrollide käigus saadud kõikide analüüsitulemuste kohta. Teatavad liikmesriigid registreerivad teatava mitteloomse sööda ja toiduga seotud ühise sisenemisdokumendi vabatahtlikult komisjoni otsustega 2003/24/EÜ (7) ja 2004/292/EÜ (8) loodud kaubanduse kontrolli- ja ekspertsüsteemis (TRACES), andes sellega komisjonile teavet imporditud saadetiste arvu ja käesoleva määrusega ette nähtud kontrollide tulemuste kohta. Seega tuleks lugeda kõnealune aruandluskohustus täidetuks, kui liikmesriik registreerib käesoleva määruse kohaselt välja antud ühised sisenemisdokumendid TRACESes.

                     (12)

                     Käesolevas määruses sätestatud meetmed tuleks nende jätkuva vajalikkuse hindamiseks enne 31. oktoobrit 2019 läbi vaadata.

                     (13)

                     Käesoleva määruse kohaste ametlike kontrollide korraldamiseks peaksid olema kättesaadavad piisavad rahalised vahendid. Sellest lähtuvalt peaksid selliste ametlike kontrollide kulud katma asjaomaste saadetiste eest vastutavad toidukäitlejad.

                     (14)

                     Läbipaistvuse ja kohaldatavate eeskirjade sidususe huvides tuleks kõik pestitsiidijääkidega seotud eritingimused Indiast pärit karrilehtede, Türgist pärit viinamarjalehtede ja Vietnamist pärit pitaiade (draakoniviljade) impordile sätestada käesolevas määruses. Seepärast tuleks Türgist pärit viinamarjalehti ja Vietnamist pärit pitaiasid (draakonivilju) käsitlevad kanded määruse (EÜ) nr 669/2009 I lisast välja jätta ning Indiast pärit karrilehti käsitlev rakendusmäärus (EL) nr 885/2014 kehtetuks tunnistada.

                     (15)

                     Et anda ettevõtjatele piisavalt aega käesolevas määruses sätestatud nõuetega kohanemiseks, tuleks käesolevat määrust kohaldada alates 8. detsembrist 2018. Õiguskindluse huvides on asjakohane ette näha, et liikmesriigid lubavad üleminekuperioodi jooksul importida Türgist pärit viinamarjalehtede, Vietnamist pärit pitaiade (draakoniviljade) ja Indiast pärit karrilehtede saadetisi, mis on päritoluriigist või saadetise teelepanemise riigist – kui viimane erineb päritoluriigist – teele saadetud enne 8. detsembrit 2018, tingimusel et kõnealused saadetised vastavad 7. detsembril 2018 jõus olevatele määruse (EÜ) nr 669/2009 nõuetele või rakendusmääruse (EL) nr 885/2014 nõuetele.

                     (16)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kohaldamisala

               1.   Käesolevat määrust kohaldatakse I lisas loetletud mitteloomset toitu sisaldavate saadetiste suhtes.
               Käesolevat määrust kohaldatakse samuti liittoidu suhtes, mis sisaldab enam kui 20 % ükskõik millist I lisas loetletud toitu.

               2.   Käesolevat määrust ei kohaldata toidusaadetiste suhtes, mis on ette nähtud eraisikule üksnes isiklikuks tarbimiseks ja kasutamiseks. Kahtluse korral lasub tõendamiskohustus saadetise saajal.

            Artikkel 2
            Mõisted
            Käesolevas määruses kasutatakse määruse (EÜ) nr 178/2002 artiklites 2 ja 3 ning määruse (EÜ) nr 882/2004 artiklis 2 sätestatud mõisteid.
            Samuti kasutatakse määruse (EÜ) nr 669/2009 artikli 3 punktides a ja b sätestatud mõisteid „ühine sisenemisdokument“ ja „määratud sisenemiskoht“.
            Käesolevas määruses kasutatakse mõistet „saadetis“ samas tähenduses kui direktiivis 2002/63/EÜ määratletud mõistet „partii“.
            Käesoleva määruse artikli 11 lõikes 3 kasutatakse määruses (EÜ) nr 396/2005 sätestatud mõisteid.

            Artikkel 3
            Liitu importimine
            Artikli 1 lõikes 1 osutatud toidusaadetisi võib liitu importida ainult käesolevas määruses sätestatud korra kohaselt.
            Selliseid saadetisi võib liitu tuua vaid määratud sisenemiskoha kaudu.

            Artikkel 4
            Proovivõtu ja analüüside tulemused

               1.   Artikli 1 lõikes 1 osutatud iga toidusaadetisega peavad kaasas olema proovivõtu ja analüüside tulemused, mille on saanud I lisas osutatud päritoluriigi või saadetise teelepanemise riigi – kui viimane erineb päritoluriigist – pädevad asutused; nendega tõendatakse vastavust pestitsiidijääkide piirnorme käsitlevatele liidu õigusaktidele.

               2.   Lõikes 1 osutatud proovivõtt toimub kooskõlas direktiiviga 2002/63/EÜ.

               3.   Lõikes 1 osutatud analüüsid tehakse laboris, mis on akrediteeritud vastavalt standardile ISO/IEC 17025 „Üldnõuded katse- ja kalibreerimislaborite kompetentsusele“.

            Artikkel 5
            Terviseohutuse sertifikaat

               1.   Artikli 1 lõikes 1 osutatud iga toidusaadetisega peab kaasas olema II lisas sätestatud näidisele vastava terviseohutuse sertifikaadi originaal.

               2.   Terviseohutuse sertifikaadi täidab, allkirjastab ja kinnitab päritoluriigi või saadetise teelepanemise riigi – kui see erineb päritoluriigist – pädev asutus.

               3.   Terviseohutuse sertifikaat koostatakse määratud sisenemiskoha liikmesriigi ametlikus keeles või ühes selle ametlikest keeltest. Liikmesriik võib siiski anda nõusoleku terviseohutuse sertifikaadi koostamiseks mõnes muus liidu ametlikus keeles.

               4.   Terviseohutuse sertifikaat tuleb anda välja enne seda, kui selles käsitletud saadetise kontroll väljaandvas pädevas asutuses on lõppenud.

               5.   Terviseohutuse sertifikaat kehtib neli kuud alates väljaandmise kuupäevast.

               6.   Terviseohutuse sertifikaadi originaal esitatakse määratud sisenemiskoha pädevale asutusele ja jääb kõnealuse asutuse kätte.

            Artikkel 6
            Identifitseerimine
            Artikli 1 lõikes 1 osutatud iga toidusaadetis tähistatakse sama tunnuskoodiga, mida on nimetatud artiklis 4 osutatud proovivõtu- ja analüüsitulemustes ning artiklis 5 osutatud terviseohutuse sertifikaadis. Selle tunnuskoodiga tähistatakse saadetise iga kott või muu pakend.

            Artikkel 7
            Eelnev saadetisest teatamine

               1.   Toidukäitleja või tema esindaja teeb määratud sisenemiskoha pädevale asutusele eelnevalt teatavaks artikli 1 lõikes 1 osutatud toidusaadetise sisenemiskohta saabumise eeldatava kuupäeva ja kellaaja ning saadetise laadi.

               2.   Eelnevaks teavitamiseks täidab toidukäitleja või tema esindaja ühise sisenemisdokumendi I osa ja saadab selle määratud sisenemiskoha pädevale asutusele vähemalt üks tööpäev enne saadetise tegelikku saabumist.

               3.   Käesoleva määruse kohasel ühise sisenemisdokumendi täitmisel võtab toidukäitleja või tema esindaja arvesse määruse (EÜ) nr 669/2009 II lisas kehtestatud juhiseid ühise sisenemisdokumendi kohta.

            Artikkel 8
            Ametlik kontroll

               1.   Määratud sisenemiskoha pädev asutus viib artikli 1 lõikes 1 nimetatud iga toidusaadetise puhul läbi dokumentide kontrolli, et kontrollida vastavust artiklites 4 ja 5 sätestatud nõuetele.

               2.   Kooskõlas määruse (EÜ) nr 669/2009 artikli 8 lõikega 1 ning artiklitega 9 ja 19 viivad liikmesriigid käesoleva määruse I lisas sätestatud sagedusega läbi saadetiste identsus- ja füüsilist kontrolli, sealhulgas proovivõttu ja analüüse.

               3.   Pärast kontrolli lõpuleviimist teeb pädev asutus järgmist:

                           a)

                           täidab ühise sisenemisdokumendi II osa asjaomased lahtrid;

                           b)

                           lisab ühisele sisenemisdokumendile käesoleva artikli lõike 2 kohaselt läbi viidud proovivõtu ja analüüside tulemused;

                           c)

                           võtab kasutusele ühise sisenemisdokumendi viitenumbri ja kannab selle ühisele sisenemisdokumendile;

                           d)

                           tembeldab ja allkirjastab ühise sisenemisdokumendi originaali;

                           e)

                           teeb allkirjastatud ja tembeldatud ühisest sisenemisdokumendist koopia ja säilitab seda.

               4.   Määratud sisenemiskoha pädev asutus väljastab saadetise eest vastutavale ettevõtjale terviseohutuse sertifikaadi kinnitatud koopia või saadetise osadeks jagamise korral sertifikaadi eraldi kinnitatud koopiad.

               5.   Ühise sisenemisdokumendi originaal peab olema transportimise ajal saadetisega kaasas kuni saadetise vabasse ringlusse lubamiseni.

            Artikkel 9
            Saadetise jagamine osadeks

               1.   Saadetist ei jagata osadeks enne, kui ametlik kontroll on lõpule viidud ja pädev asutus on täitnud ühise sisenemisdokumendi, nagu on sätestatud artiklis 8.

               2.   Kui saadetis jagatakse seejärel osadeks, peab kuni kauba vabasse ringlusse lubamiseni olema transpordi ajal saadetise iga osaga kaasas ühise sisenemisdokumendi kinnitatud koopia.

            Artikkel 10
            Vabasse ringlusse lubamine
            Saadetise vabasse ringlusse laskmiseks peab toidukäitleja või tema esindaja esitama tolliasutusele ühise sisenemisdokumendi, mille pädev asutus on pärast ametliku kontrollimise lõpuleviimist nõuetekohaselt täitnud. Tolliasutus lubab saadetise vabasse ringlusse üksnes juhul, kui pädev asutus on ühise sisenemisdokumendi lahtrisse II.14 märkinud soodsa otsuse ja on nimetatud dokumendi lahtris II.21 allkirjastanud.

            Artikkel 11
            Nõuetele mittevastavus

               1.   Kui artikli 8 kohaselt läbi viidava ametliku kontrolli käigus tuvastatakse mittevastavus asjaomastele liidu õigusaktidele, sealhulgas käesolevale määrusele, täidab pädev asutus ühise sisenemisdokumendi III osa ning võetakse määruse (EÜ) nr 882/2004 artiklite 19, 20 ja 21 kohased meetmed.

               2.   Kui saadetisega ei ole kaasas artiklis 4 osutatud proovivõtu- ja analüüsitulemusi või artiklis 5 osutatud terviseohutuse sertifikaati või kui kõnealused tulemused või terviseohutuse sertifikaat ei vasta käesolevas määruses sätestatud nõuetele, ei impordita saadetist liitu, vaid see saadetakse liidu piirilt tagasi või hävitatakse.

               3.   Kui määratud sisenemiskoha pädev asutus ei luba artikli 1 lõikes 1 osutatud toidusaadetise sissetoomist määruses (EÜ) nr 396/2005 sätestatud jääkide piirnormidele mittevastavuse tõttu, teatab ta vastavalt määruse (EÜ) nr 882/2004 artikli 19 lõikele 3 viivitamata sellisest piiril tagasilükkamisest.

            Artikkel 12
            Aruandlus

               1.   Liikmesriigid esitavad komisjonile kaks korda aastas iga poolaasta lõpule järgneva kuu lõpuks aruande käesoleva määruse kohase toidusaadetiste ametliku kontrolli käigus tehtud kõikide analüüside tulemuste kohta.
               Aruanne sisaldab järgmist teavet:

                           a)

                           imporditud saadetiste arv;

                           b)

                           selliste saadetiste arv, millest on analüüsimiseks proove võetud;

                           c)

                           artikli 8 lõikes 2 sätestatud kontrolli tulemused.

               2.   Lõikes 1 sätestatud aruandluskohustus loetakse täidetuks, kui liikmesriik registreerib käesoleva määruse kohaselt asjaomase pädeva asutuse välja antud ühised sisenemisdokumendid TRACESes.

            Artikkel 13
            Läbivaatamine
            Käesolev määrus vaadatakse läbi enne 31. oktoobrit 2019.

            Artikkel 14
            Kulud
            Kõik kulud, mis tekivad seoses ametlike kontrollidega, sealhulgas proovivõtu, analüüside, ladustamise ja nõuetele mittevastavuse korral mis tahes meetmete võtmisega, tasuvad saadetiste eest vastutavad toidukäitlejad.

            Artikkel 15
            Määruse (EÜ) nr 669/2009 muutmine
            Määruse (EÜ) nr 669/2009 I lisa muudetakse järgmiselt:

                        a)

                        Türgiga seotud kannete hulgast jäetakse välja viinamarjalehti käsitlev kanne;

                        b)

                        Vietnamiga seotud kannete hulgast jäetakse välja pitaiasid (draakonivilju) käsitlev kanne.

            Artikkel 16
            Kehtetuks tunnistamine
            Rakendusmäärus (EL) nr 885/2014 tunnistatakse kehtetuks.

            Artikkel 17
            Üleminekumeetmed
            Liikmesriigid lubavad kolme kuu jooksul alates käesoleva määruse jõustumise kuupäevast jätkuvalt tuua sisse Indiast pärit karrilehtede saadetisi, mis on päritoluriigist või saadetise teelepanemise riigist – kui viimane erineb päritoluriigist – teele saadetud enne 8. detsembrit 2018, tingimusel et kõnealused saadetised vastavad rakendusmääruse (EL) nr 885/2014 nõuetele.
            Liikmesriigid lubavad kolme kuu jooksul alates käesoleva määruse jõustumise kuupäevast jätkuvalt tuua sisse Türgist pärit viinamarjalehtede ja Vietnamist pärit pitaiade (draakoniviljade) saadetisi, mis on päritoluriigist või saadetise teelepanemise riigist – kui viimane erineb päritoluriigist – teele saadetud enne 8. detsembrit 2018, tingimusel et kõnealused saadetised vastavad 7. detsembril 2018 jõus olevatele määruse (EÜ) nr 669/2009 nõuetele.

            Artikkel 18
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 8. detsembrist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. november 2018

                  Komisjoni nimel

                  president

               Jean-Claude JUNCKER

            (1)  EÜT L 31, 1.2.2002, lk 1.

            (2)  ELT L 165, 30.4.2004, lk 1.

            (3)  Komisjoni 24. juuli 2009. aasta määrus (EÜ) nr 669/2009, millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil ja muudetakse otsust 2006/504/EÜ (ELT L 194, 25.7.2009, lk 11).

            (4)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).

            (5)  Komisjoni 13. augusti 2014. aasta rakendusmäärus (EL) nr 885/2014, millega kehtestatakse eritingimused, mida kohaldatakse Indiast pärit söödava muskushibiski ja karrilehtede impordi suhtes, ja tunnistatakse kehtetuks rakendusmäärus (EL) nr 91/2013 (ELT L 242, 14.8.2014, lk 20).

            (6)  Komisjoni 11. juuli 2002. aasta direktiiv 2002/63/EÜ, millega kehtestatakse ühenduse proovivõtumeetodid taimsetes ja loomsetes saadustes sisalduvate ja nende pinnal esinevate pestitsiidide jääkide ametlikuks kontrollimiseks ning tunnistatakse kehtetuks direktiiv 79/700/EMÜ (EÜT L 187, 16.7.2002, lk 30).

            (7)  Komisjoni 30. detsembri 2002. aasta otsus 2003/24/EÜ ühtse veterinaariaalase elektroonilise süsteemi väljatöötamise kohta (EÜT L 8, 14.1.2003, lk 44).

            (8)  Komisjoni 30. märtsi 2004. aasta otsus 2004/292/EÜ TRACES süsteemi kasutuselevõtmise kohta ja otsuse 92/486/EMÜ muutmise kohta (ELT L 94, 31.3.2004, lk 63).

            I LISA

               Mitteloomne toit, mille Euroopa Liitu importimise suhtes kohaldatakse eritingimusi

                        Toit (kavandatud kasutusotstarve)

                        CN-kood (1)

                        TARICi alamrubriik

                        Päritoluriik

                        Oht/ohud

                        Identsus- ja füüsiliste kontrollide sagedus importimisel (%)

                        Pitaia (draakonivili)

                              (Toit – värske või jahutatud)

                        ex 0810 90 20

                        10

                        Vietnam (VN)

                        Määruse (EÜ) nr 396/2005 artikli 29 lõike 2 kohaselt vastu võetud kontrolliprogrammis loetletud pestitsiidide jäägid (pestitsiidide esinemist kontrollitakse ainult taimsetes toodetes või nende pinnal) (2) ning ditiokarbamaatide (3) (ditiokarbamaadid, väljendatud CS2-na, sealhulgas maneeb (3), mankotseeb (3), metiraam (3), propineeb (3), tiraam (3) ja tsiraam (3)), fentoaadi (2) ja kinalfossi (2) jäägid.

                        10

                        Karrilehed (Bergera / Murraya koenigii)

                              (Toit – värske, jahutatud, külmutatud või kuivatatud)

                        ex 1211 90 86

                        10

                        India (IN)

                        Määruse (EÜ) nr 396/2005 artikli 29 lõike 2 kohaselt vastu võetud kontrolliprogrammis loetletud pestitsiidide jäägid (pestitsiidide esinemist kontrollitakse ainult taimsetes toodetes või nende pinnal) (2) ning atsefaadijäägid (2).

                        20

                        Viinamarjalehed

                              (Toit)

                        ex 2008 99 99

                        11 , 19

                        Türgi (TR)

                        Määruse (EÜ) nr 396/2005 artikli 29 lõike 2 kohaselt vastu võetud kontrolliprogrammis loetletud pestitsiidide jäägid (pestitsiidide esinemist kontrollitakse ainult taimsetes toodetes või nende pinnal) (2) ning ditiokarbamaatide (3) (ditiokarbamaadid, väljendatud CS2-na, sealhulgas maneeb (3), mankotseeb (3), metiraam (3), propineeb (3), tiraam (3) ja tsiraam (3)) ja metrafenooni (2) jäägid.

                        20

               (1)  Kui mõne CN-koodi alla kuuluvate toodete hulgast on vaja kontrollida üksnes teatavaid tooteid ja asjaomase koodi all puudub kaupade nomenklatuuris vastav alajaotis, on CN-koodile lisatud märge „ex“.

               (2)  Pestitsiidijääke analüüsitakse mitme jäägi samaaegset määramist võimaldava GC-MSil või LC-MSil põhineva meetodiga.

               (3)  Pestitsiidijääke analüüsitakse ühe jäägi määramist võimaldava meetodiga.

            II LISA
            Tekst pildi

               Riik:
               Terviseohutuse sertifikaat
               I osa. Andmed saadetise kohta
               I.1. Kauba saatja/eksportija
               Nimi:
               Aadress:
               Riik:
               Telefon:
               I.2. Sertifikaadi viitenumber
               I.3. Pädev keskasutus
               I.4. Pädev kohalik asutus
               I.5. Kauba saaja/importija
               Nimi:
               Aadress:
               Riik:
               Telefon:
               I.6. ELis saadetise eest vastutav ettevõtja (kui on teada)
               Nimi:
               Aadress:
               Sihtnumber:
               I.7. Päritoluriik, ISO-kood
               I.9. Sihtriik, ISO-kood
               I.11. Päritolukoht
               Nimi:
               Aadress:
               I.12. Sihtkoht (kui on teada)
               Nimi:
               Aadress:
               I.13. Lähtekoht
               Aadress:
               I.14. Lähetamiskuupäev
               I.15. Transpordivahend
               Lennuk Laev Raudteevagun
               Maanteesõiduk Muu
               Identifitseerimisandmed:
               Dokument:
               I.16. Määratud sisenemiskoht
               Nimi:
               I.17. Laboriaruanne
               Viitenumber:
               Väljaandmise kuupäev:
               I.21. Toote temperatuur
               Toatemperatuur Jahutatud Külmutatud
               I.20. Kogus
               Kogunetokaal (kg) Kogubrutokaal (kg)
               I.22. Pakkeüksuste koguarv
               I.23. Plommi/konteineri number
               I.25. Kauba lubatud otstarve
               Inimtoit
               I.27. Siseturul ringlusse lubamine
               I.28. Kauba identifitseerimisandmed
               CN-kood:
               TARICi alamrubriik:
               Kauba liik
               Pakendite arv
               Netokaal
               Tunnuskood

            Tekst pildi

               Riik:
               Mitteloomne toit, mille ELi importimise suhtes kohaldatakse eritingimusi
               II. Terviseteave
               II.a. Sertifikaadi viitenumber
               Mina, pädeva asutuse volitatud esindajana allakirjutanu, kinnitan, et olen tutvunud määruste (EÜ) nr 852/2004 ja (EÜ) nr 396/2005 asjaomaste sätetega, ning tõendan järgmist.
               II.1. I osas kirjeldatud saadetises sisalduv toit on toodetud tingimustes, mille puhul on järgitud määruses (EÜ) nr 396/2005 sätestatud pestitsiidijääkide piirnorme, ning selle tootmine, sortimine, käitlemine, töötlemine, pakendamine ja transportimine on toimunud kooskõlas hea hügieenitavaga.
               II.2. Saadetisest on vastavalt komisjoni rakendusmääruse (EL) 2018/1660 artiklile 4 võetud (kuupäev) proovid laborianalüüsi tegemiseks ning neid on (kuupäev) analüüsitud pestitsiididesuhtes (labori nimi) meetoditega, mis või-maldavad hinnata vähemalt käesoleva määruse I lisas kirjeldatud ohte.
               II.3. Saadetisega on kaasas proovivõtu, kasutatud analüüsimeetodite ja kõikide tulemuste üksikasjalik kirjeldus, millest nähtub vastavus pestitsiidijääkide piirnorme käsitlevatele liidu õigusaktidele.
               II.4. Käesolev sertifikaat on välja antud enne seda, kui selles käsitletud saadetise kontroll pädevas asutuses on lõppenud.
               II.5. Käesolev sertifikaat kehtib neli kuud alates väljaandmise kuupäevast.
               II osa. Sertifitseerimine
               Pädeva asutuse volitatud esindaja
               Nimi (trükitähtedega): Kvalifikatsioon ja ametinimetus:
               Kuupäev: Allkiri:
               Tempel:


title: Komisjoni rakendusmäärus (EL) 2018/1658, 5. november 2018, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus [„Côtes de Montravel“ (KPN)]

text:
                  8.11.2018

                  ET

                  Euroopa Liidu Teataja

                  L 278/1

         KOMISJONI RAKENDUSMÄÄRUS (EL) 2018/1658,
         5. november 2018,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus [„Côtes de Montravel“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Prantsusmaa esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Côtes de Montravel“ spetsifikaadi muudatusele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtegi määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Côtes de Montravel“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. november 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 243, 11.7.2018, lk 3.


title: Komisjoni rakendusmäärus (EL) 2018/1692, 5. november 2018, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus („Tacoronte-Acentejo“ (KPN))

text:
                  12.11.2018

                  ET

                  Euroopa Liidu Teataja

                  L 282/1

         KOMISJONI RAKENDUSMÄÄRUS (EL) 2018/1692,
         5. november 2018,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus („Tacoronte-Acentejo“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Hispaania esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Tacoronte-Acentejo“ spetsifikaadi muudatusele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas (2).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Tacoronte-Acentejo“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. november 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT C 272, 3.8.2018, lk 3.